*For redaktøren i Verdens Gang 1878–1910, se Ola Thommessen. For komponisten, se Olav Anton Thommessen.*

Olaf Thommessen under presentasjonen av kompensasjonsordningen
**Olaf Henning Thommessen** (født 1. august 1966) er en norsk siviløkonom, leder, næringslivsgründer og tidligere politiker (V). Han var nestleder i Venstre fra 2004 til 2008. Thommessen var fra oktober 2007 medlem av Oslo bystyre og satt i finanskomiteen. Han var generalsekretær i Plan Norge fra høsten 2013 til januar 2015 og administrerende direktør i næringslivsorganisasjonen SMB Norge fra 2016 til 2021.

Liv og virke
------------

Olaf Thommessen er sønn av fransk-ættede Annette Thommessen, som stiftet Norsk Organisasjon for Asylsøkere (NOAS), og Henrik Peter Thommessen, historiker og direktør i De norske Bokklubbene. Han er bror av Christian Thommessen. Pressemennene Rolf og Ola Thommessen var deres oldefar og tippoldefar. Olaf Thommessen var gift med Vendela Kirsebom i elleve år og har to barn.

Han ble i 2004 lansert som motkandidat mot Lars Sponheim som leder i Venstre, men endte opp med å trekke seg før avstemningen på landsmøtet. Hans foreslåtte kandidatur var allikevel opphavet til kortvarig lederstrid i Venstre. Thommessen ga i 2007 ut den selvbiografiske boka *På innsiden utenfor*, hvor han blant annet omtaler denne striden. Han stilte ikke til gjenvalg som nestleder i Venstre.

Thommessen har blant annet deltatt på en rekke TV-programmer som Grosvold og Rikets Røst.

Thommessen gikk på Ullern gymnas i Oslo, og var russepresident i 1985. Han tok så et ekstra år på privatgymnaset Bjørknes. Deretter gikk han ved Handelshøyskolen BI, før han tok mastergrad på International Institute for Management Development, IMD i Lausanne, Sveits og ett år med politiske studier på Sciences Po i Paris.

I yrkeskarrieren har han vært innom Eksportrådet, Orkla, NERA og Storebrand. Han har også arbeidet i New York.

Thommesen startet eget selskap, Etheco, som spesialiserte seg på etikk og samfunnsansvar. I 2011 overtok det franske konsulentselskapet Steria dette firmaet, og Thommessen ble daglig leder for Sterias satsing i Norge.

Thommessen var inntil 2007 styreleder i Annette Thommessens minnefond. 

I 2012 oppnevnte finansbyråd Kristin Vinje Thommessen som ny leder av styringsgruppen for Fairtrade-arbeidet i Oslo.

Han var generalsekretær i Plan Norge fra høsten 2013 til januar 2015.

Thommessen var administrerende direktør i næringslivsorganisasjonen SMB Norge fra 2016 til 2021..

Referanser
----------

1. ↑   Store norske leksikon, Store norske leksikon-ID Olaf\_Thommessen[Hentet fra Wikidata]
2. ↑   www.nettavisen.no[Hentet fra Wikidata]
3. ↑   www.seher.no[Hentet fra Wikidata]
4. ↑  «Thommessen stiller ikke til gjenvalg» (TV-serie). VG Nett. Besøkt 06.10.2009.
5. ↑  «Grosvold 12.09.08» (TV-serie). NRK. Besøkt 06.10.2009. [*død lenke*]
6. ↑  *IT-konsulent henter Thommessen*, Hegnar online 22. august 2011
7. ↑  «Olaf Thommessen - ny leder for Fairtrade arbeidet i Oslo». Oslo kommune. 7. september 2012. Arkivert fra originalen 4. november 2013. Besøkt 18. april 2013.
8. ↑  VG.no - *Plan-sjef Olaf Thommessen gikk på dagen etter konflikt*, besøkt 27. januar 2015.
9. ↑  Kunngjøringer. Brønnøysundregistrene. Besøkt 15. mars 2021.

Eksterne lenker
---------------

* (en) Olaf Thommessen (1966) – kategori av bilder, video eller lyd på Commons Rediger på Wikidata
* (en) Olaf Thommessen på Internet Movie Database Rediger på Wikidata
* (no) Olaf Thommessen hos Stortinget Rediger på Wikidata
* Wikiquote: Olaf Henning Thommessen – sitater

  


|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** Stortinget **·** VIAF
 |